Legal Document

Category: 825

Text:
11. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 678 της 7/8 Οκτ. 1974 (ΦΕΚ Α΄ 295) Περί ιδρύσεως Τοπικού Ιστορικού Αρχείου εν Λεωνίδιω. Έχοντες υπ' όψει: 1.Τας διατάξεις των άρθρ. 23 έως και 32 του Α.Ν. 2027/1939 «περί αναδιοργανώσεως της Υπηρεσίας των Γενικών Αρχείων του Κράτους». 2.Τας διατάξεις του Ν.Δ. 175/1973 «περί Υπουργικού Συμβουλίου και Υπουργείου», ως ετροποποιήθη και συνεπληρώθη δια του Ν.Δ. 267/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας» (ΦΕΚ 2/74 τ.Α'). 3.Την υπ' αριθ. 14984/1974 απόφασιν του Πρωθυπουργού» περί καθορισμού αρμοδιοτήτων των Υπουργού και Υφυπουργών παρά τω Πρωθυπουργώ» (ΦΕΚ 763/74 τ.Β). 4.Τη πρότασιν, διατυπωθείσαν κατά την υπ' αριθ. 293/18.7.1973 συνεδρίαν της Επιτροπής των Γενικών Αρχείων του Κράτους. 5.Την υπ' αριθ. 608/1974 γνωμοδότησιν του Συμβουλίου Επικρατείας, προτάσει των Ημετέρων Υπουργών παρά τω Πρωθυπουργώ, Εσωτερικών και Πολιτισμού και Επιστημών, απεφασίσαμεν και διατάσσομεν: Άρθρ.1.-1.Συνιστάται εν Λεωνιδίω - Κυνουρίας «Τοπικόν Ιστορικόν Αρχείον Λεωνιδίου», υπαγόμενον εις το Υπουργείον Πολιτισμού και Επιστημών και εξαρτώμενον εκ των Γενικών Αρχείων του Κράτους ως αποκεντρωμένη υπηρεσία αυτών. 2.Η συντήρησις, η λειτουργία και η στέγασις του ιδρυομένου Ιστορικού Αρχείου βαρύνει τον Δήμον Λεωνιδίου. Άρθρ.2.-Δια την διοίκησιν, διαχείρισιν και εν γένει λειτουργίαν του ιδρυομένου Τοπικού Ιστορικού Αρχείου Λεωνιδίου, συνιστάται Εποπτική Επιτροπή, συμφώνως τω Α.Ν. 2027/1939, διοριζομένη δια πράξεως του Υπουργού Πολιτισμού και Επιστημών, κατόπιν προτάσεως του Δημοτικού Συμβουλίου Λεωνιδίου, υποκειμένης εις έλεγχον του οικείου Νομάρχου. Δια της αυτής πράξεως και κατά την αυτήν διαδικασίαν ορίζονται και τα αναπληρωματικά μέλη της ως άνω Εποπτικής Επιτροπής. Άρθρ.3.-Εις το ως άνω ιδρυόμενον Αρχείον θέλουν μεταβιβασθή πάντα τα εν τη περιοχή της επαρχίας Κυνουρίας ή αλλαχού φυλασσόμενα ιστορικά έγγραφα «τσακώνικα» κατά πρώτον λόγον και διάφορα κειμήλια, υπό Δημοσίων, Εκκλησιαστικών ή Δημοτικών και Κοινοτικών αρχών ή υπό ιδιωτών παραχωρούμενα τοιαύτα, χαρακτηριζόμενα ως δημόσια αρχεία κατά την έννοιαν του άρθρ. 2 του Α.Ν. 2027/1939. (Μετά την σελ. 758,02) Σελ. 758,03 Τεύχος 569-Σελ. 131 631 Γενικά Αρχεία του Κράτους 31.Ι.β.10-11 Η επιλογή των ιστορικών τούτων εγγράφων  και   κειμηλίων   θέλει  πραγματοποιηθή υπό τριμελους Επιτροπής, συγκροτουμένης δι' αποφάσως του Υπουργού Πολιτισμού και Επιστημών και αποτελουμένης υπό του Διευθυντού των Γενικών Αρχείων του Κράτους ή αντιπροσώπου αυτού, ενός δημοτικού υπαλλήλου και ενός λογίου ή φιλολόγου καθηγητού ή ιδιώτου ιστορικού, των δύο τελευταίων προτεινομένων υπό του οικείου Νομάρχου.